Trinidad Morgades Besari

Trinidad Morgades Besari (24 Afrilu 1931 - 10 Oktoba 2019)  marubuciyar Equatorial Guinea ce, Malama kuma jami'a ce ta diflomasiyya. Ita ce macen Equatoguine ta farko da ta sami karatun a fannin ilimi a jami'a. 

 Rayuwar farko da ilimi 
An haifi Morgades Besari a Santa Isabel (yanzu Malabo ) a cikin shekarar 1931. She attended school in the Canary Islands and Barcelona, Spain. She graduated from the University of Barcelona in 1958 with a degree in philosophy and arts,  Ta halarci makaranta a Canary Islands da Barcelona, Spain. Ta kammala karatu daga Jami'ar Barcelona a shekara ta 1958 tare da digiri a falsafa da fasaha,  ta zama mace ta farko ta Equatoguine da ta sami ilimin jami'a.

 Sana'a 
A shekara ta 1959, Morgades Besari ta zama farfesa a fannin Harshe da Adabi a Makarantar Koyarwa ta Ma’aikatar Santa Isabel da ke Malabo. Ta halarci taron WHO a Addis Ababa a shekara ta 1964 kuma an naɗa ta Darakta a Cibiyar Cardenal Cisneros, Jami'ar Alcalá a shekara ta 1965. 

Bayan samun 'yancin kai na ƙasar Equatorial Guinea, an naɗa Morgades Besari a matsayin sakatariyar farko na ofishin jakadanci a birnin Lagos na Najeriya a shekarar 1968. A cikin shekarar 1971, an naɗa ta mai kula da al'adu a ofishin jakadanci a Addis Ababa. 

Morgades Besari ta koma Spain a shekara ta 1973 kuma gwamnati ta naɗa ta a matsayin malamat adabi a Kwalejin Mishan na Franciscan da ke Tetouan, Maroko. Ta zama Shugabar Turanci da Adabi a Instituto Reyes Catolicos a Vélez-Málaga a cikin shekarar 1975. Besari ta koma Equatorial Guinea a shekarar 1986 kuma an naɗa ta Sakatariya Janar na Jami'ar Ilimi ta Ƙasa , tana koyarwa a ofishin jakadancin Amurka a Malabo. An naɗa ta Babbar Sakatariya na Kwamitin Bincike na Kimiyya na Equatorial Guinea a shekara ta 1988 da kuma Daraktar Makarantar Noma ta Ƙasa a shekara ta 1992. 

Morgades Besari ta zama darektar jaridar El Correo Guineoecuatoriano a shekara ta 2000 kuma an zaɓe ta shugabar kungiyar 'yan jarida ta Equatorial Guinea a shekara ta 2003.   Ta rubuta kuma ta ƙaddamar da wani aikin wasan kwaikwayo mai suna Antígona, sake fasalin Sophocles 'Antigone.    A shekara ta 2005, an naɗa ta mataimakiyar shugabar jami'ar ƙasar Equatorial Guinea. Ta bar mukamintaa a cikin shekara ta 2010 lokacin da aka naɗa ta wakiliyar jami'ar Royal Spanish Academy .  Ta haɗa kai da NGO Macoelanba don samar da tallafin karatu ga ɗalibai mata.

 Rayuwa ta sirri 
Besari ta auri Samuel Ebuka tun a shekarar 1965.  Ta mutu a ranar 10 ga watan Oktoba 2019 a Malabo. Ta bar mace da namiji. 

 Wallafe-wallafe 

 Morgades Besari, Trinidad (1992). "La puesta en escena de Antigona". El Patio. 15: 23–24.
 Morgades Besari, Trinidad (2004). "Antígona". Arizona Journal of Hispanic Cultural Studies. 8: 239–245. doi:10.1353/hcs.2011.0322. S2CID 248585465.
  Morgades Besari, Trinidad (2004). El español en Guinea Ecuatorial (Report). Proceedings of the Third International Congress of the Spanish Language: Linguistic Identity and Globalization.
 Morgades Besari, Trinidad (2007). "Los criollos (fernandino-krios) de Guinea Ecuatorial". El árbol del Centro. 5: 31–32.

 Kyaututtuka da karramawa 

 Ya samu Kyautar Don Quijote 2010, wanda La Gaceta de Guinea Equatorial ta gabatar 

 Manazarta 

Category:Mutuwan 2019